ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીની મ્યાન્મારનાં સ્ટેટ કાઉન્સેલર સાથે મુલાકાત
પ્રધાનમંત્રી શ્રી નરેન્દ્ર મોદી 03 નવેમ્બર, 2019નાં રોજ આસિયાન-ભારત શિખર સંમેલનની સાથે-સાથે મ્યાન્મારનાં સ્ટેટ કાઉન્સેલર આંગ સાન સૂ કીને મળ્યાં હતાં. સપ્ટેમ્બર, 2017માં પોતાની અગાઉની મુલાકાત અને જાન્યુઆરી, 2018માં આસિયાન-ભારત સ્મારક શિખર સંમેલન દરમિયાન ભારતમાં સ્ટેટ કાઉન્સેલરની મુલાકાતને યાદ કરીને બંને નેતાઓએ બંન દેશો વચ્ચે આવશ્યક ભાગીદારીમાં થઈ રહેલી પ્રગતિ પર સંતોષ વ્યક્ત કર્યો હતો.
પ્રધાનમંત્રીએ ભારતની લૂક ઇસ્ટ પોલિસી અને પડોશી પ્રથમની નીતિઓમાં ભાગીદાર તરીકે મ્યાન્મારની મહત્વપૂર્ણ ભૂમિકા પર પણ ભાર મૂક્યો હતો. આ માટે તેમણે ભારપૂર્વક જણાવ્યું હતું કે, ભારતની મ્યાન્માર મારફતે દક્ષિણ પૂર્વ એશિયાનાં દેશો સાથેનું જોડાણ કટિબદ્ધતા જળવાઈ રહેશે, જેમાં માર્ગ, બંદર અને અન્ય માળખાગત સુવિધાઓનું નિર્માણ સામેલ છે. ભારત મ્યાન્મારની પોલીસ, મિલિટરી અને સરકારી અધિકારીઓ માટે ક્ષમતા વધારવા માટે સાથસહકાર આપવા માટેની દ્રઢતા પણ જાળવી રાખશે. બંને નેતાઓ સંમત થયા હતાં કે, બંને દેશોનાં નાગરિકો વચ્ચે જોડાણથી ભાગીદારીનાં આધારમાં વધારો થશે એટલે બંને દેશો વચ્ચે હવાઈ જોડાણની સુવિધામાં વધારાને તેઓ આવકારે છે અને મ્યાન્મારમાં ભારતનાં વ્યાવસાયિકોનો રસ વધી રહ્યો છે, જેમાં ભારત સરકારની યાંગોનમાં નવેમ્બર, 2019નાં અંતે સીએલએમવી દેશો  માટે એક બિઝનેસ કાર્યક્રમનું આયોજન સામેલ છે.
સ્ટેટ કાઉન્સેલરે એમની સરકારની ભારત સાથેની ભાગીદારી સાથે સંબંધિત મહત્વને પ્રતિપાદિત કર્યું હતું તેમજ લોકશાહીનો વ્યાપ વધારવા અને મ્યાન્મારમાં વિકાસની પ્રક્રિયામાં ભાગીદારીને વધારે ગાઢ બનાવવા માટે ભારતનાં સાતત્યપૂર્ણ અને સતત સાથ-સહકારની પ્રશંસા કરી હતી.
બંને નેતાઓ સંમત થયા હતાં કે, સ્થિર અને શાંતિપૂર્ણ સરહદ અમારી ભાગીદારીને સતત વધારવા માટે મહત્વપૂર્ણ પરિબળ હતું. પ્રધાનમંત્રીએ ભારપૂર્વક મ્યાન્મારનાં સાથસહકાર સાથે સંલગ્ન ભારત સાથે સંબંધનાં મૂલ્ય પર ભાર મૂક્યો હતો, જેથી સુનિશ્ચિત થાય કે ભારત-મ્યાન્માર સરહદ પર ઘૂસણખોર જૂથોને સક્રિય થવાની તક ન મળે.
250 પ્રીફેબ્રિકેટેડ મકાનોનું નિર્માણ કરવાનો પ્રથમ ભારતીય પ્રોજેક્ટ પૂર્ણ થઈ ગયો છે અને આ મકાનો જુલાઈમાં મ્યાન્મારની સરકારને સુપરત કરવામાં આવ્યાં હતાં. ત્યારબાદ રખાઇનમાં સ્થિતિનાં સંબંધમાં પ્રધાનમંત્રીએ આ રાજ્યમાં વધારે સામાજિક-આર્થિક પ્રોજેક્ટ્સો હાથ ધરવાની ભારતની તૈયારી વ્યક્ત કરી હતી. પ્રધાનમંત્રીએ ભારપૂર્વક જણાવ્યું હતું કે, બાંગ્લાદેશમાંથી રખાઇન પ્રાંતમાં પોતાનાં ઘરોમાં લોકોનું ઝડપથી, સલામતી સાથે અને સતત સ્થળાંતર આ વિસ્તારનાં, વિસ્થાપિત લોકોનાં અને ત્રણ પડોશી દેશો ભારત, બાંગ્લાદેશ અને મ્યાન્મારનાં હિતમાં છે.
બંને નેતાઓ આવનારા વર્ષોમાં ઉચ્ચ સ્તરીય વાર્તાલાપનાં ઉત્સાહને જાળવી રાખવા માટે સંમત થયા હતાં, જેમાં સ્વીકાર કરવામાં આવ્યો હતો કે, બંને દેશોનાં મૂળભૂત હિતોમાં તમામ ક્ષેત્રોમાં સાથસહકાર અને મજબૂત સંબંધો પાયારૂપ છે.
RP
(Visitor Counter : 108
પ્રધાનમંત્રીનું કાર્યાલય
પ્રધાનમંત્રીએ વીર સાવરકરને તેમની જયંતી નિમિત્તે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ વીર સાવરકરને તેમની જયંતી નિમિત્તે શ્રદ્ધાંજલિ અર્પણ કરી હતી.
પ્રધાનમંત્રીએ એક ટ્વીટમાં કહ્યું, “આઝાદીની લડાઈના મહાન સેનાની અને પ્રખર રાષ્ટ્રભક્ત વીર સાવરકરને તેમની જયંતી પર કોટિ કોટિ વંદન.”
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય શિક્ષક પુરસ્કાર વિજેતાઓ સાથે વાતચીત કરી
પ્રધાનમંત્રી શ્રી નરેન્દ્ર મોદીએ આજે શિક્ષક દિવસની પૂર્વસંધ્યાએ લોક કલ્યાણ માર્ગ પર સ્થિત પ્રધાનમંત્રી આવાસ પર રાષ્ટ્રીય શિક્ષક પુરસ્કાર, 2017નાં વિજેતાઓ સાથે વાતચીત કરી હતી. આ પ્રસંગે કેન્દ્રીય માનવ સંસાધન વિકાસ મંત્રી શ્રી પ્રકાશ જાવડેકર પણ ઉપસ્થિત રહ્યા હતા.
પ્રધાનમંત્રીએ દેશમાં શિક્ષણની ગુણવત્તાને સુધારવાની દિશામાં થયેલા ઉલ્લેખનીય પ્રયાસો માટે પુરસ્કૃત વિજેતાઓને અભિનંદન પાઠવ્યા હતા. તેમણે શિક્ષણ પ્રત્યે સમર્પણની સાથે-સાથે તેને જીવનમંત્ર બનાવવા માટે એમની પ્રશંસા કરી હતી. તેમણે કહ્યું હતું કે, એક શિક્ષક આજીવન જ્ઞાનની ધારા સાથે જોડાયેલો રહે છે.
પ્રધાનમંત્રી એ વાતચીત દરમિયાન પુરસ્કૃત વિજેતાઓ સાથે સમુદાયને એકજૂથ કરવા અને એમને સુવ્યવસ્થિત વિકાસને એક અભિન્ન અંગ બનાવવા વિનંતી કરી હતી. તેમણે શિક્ષકોને ખાસ કરીને ગરીબ અને ગ્રામીણ પૃષ્ઠભૂમિ ધરાવતાં વિદ્યાર્થીઓની અંદર રહેલી પ્રતિભાને નિખરાવની દિશામાં કામ કરવા માટે પ્રોત્સાહિત કર્યા હતા.
પ્રધાનમંત્રીએ કહ્યું હતું કે, શિક્ષાવિશારદોએ ગુરુ અને શિષ્યની પ્રાચીન પવિત્ર પરંપરાને ફરી સ્થાપિત કરવાની દિશામાં કામ કરવું જોઈએ, જેથી વિદ્યાર્થી સમુદાય આજીવન પોતાનાં શિક્ષકોને યાદ કરે. તેમણે શિક્ષકોને પોતાની શાળા અને એની આસપાસનાં વાતાવરણમાં ડિજિટલ પરિવર્તન લાવવા માટે પ્રોત્સાહન આપ્યું હતું.
પ્રધાનમંત્રી સાથે વાતચીત કરતાં પુરસ્કૃત વિજેતાઓએ પોતાની શાળાઓને શિક્ષણ અને ઉત્કૃષ્ટતા કેન્દ્રમાં પરિવર્તિત કરવા સાથે સંબંધિત પ્રેરણાસ્પદ વાતો સંભળાવી હતી. તેમણે નવી ઓનલાઇન પસંદગી પ્રક્રિયાની સાથે ડિજિટલ ઇન્ડિયા જેવી યોજનાઓ માટે પણ પ્રધાનમંત્રીનો આભાર માન્યો હતો, જે દેશભરમાં શાળાનાં શિક્ષણમાં વ્યાપક ગુણાત્મક પરિવર્તન લાવી રહી છે.
માનવ સંસાધન વિકાસ મંત્રાલયે આ વર્ષે રાષ્ટ્રીય પુરસ્કારો માટે શિક્ષકોની પસંદગી સાથે જોડાયેલાં સૂચનોમાં સંશોધન કર્યા હતાં. નવી યોજનામાં સ્વ-પસંદગીની કલ્પના કરવામાં આવી છે અને આ મુખ્ય રાષ્ટ્રીય પુરસ્કારોમાં આવેલી નવી પદ્ધતિથી પ્રેરિત છે. આ યોજના પારદર્શક અને નિષ્પક્ષ છે તથા તેની અંતર્ગત ઉત્કૃષ્ટતા અને શ્રેષ્ઠ પ્રદર્શન કરનાર શિક્ષકને પુરસ્કાર આપવામાં આવે છે.
RP
(Visitor Counter : 87
ગૃહ મંત્રાલય
કેન્દ્રીય ગૃહ અને સહકારિતા મંત્રી, શ્રી અમિત શાહે કેબિનેટ દ્વારા રૂ.2,798 કરોડના ખર્ચે તારંગા હિલ-અંબાજી-આબુ રોડ નવા રેલ પ્રોજેક્ટને મંજૂરી આપવા બદલ પ્રધાનમંત્રી શ્રી નરેન્દ્ર મોદીનો આભાર વ્યક્ત કર્યો
શ્રી નરેન્દ્ર મોદી ભારતીય સંસ્કૃતિ સાથે જોડાયેલા પ્રાચીન તીર્થસ્થાનોને પુનઃજીવિત કરવા અને ભક્તોને સુવિધાઓ આપવા માટે સતત કામ કરી રહ્યા છે
ગુજરાત માટે આજનો દિવસ મહત્વનો છે, શ્રી નરેન્દ્ર મોદીએ રેલવે દ્વારા મા અંબાજી મંદિર અને શ્રી અજીતનાથ જૈન મંદિર એમ ગુજરાતના બે પ્રસિદ્ધ યાત્રાધામોને જોડવાનું નક્કી કર્યું છે
આ 116.65 કિમી લાંબી રેલવે લાઇન આ સ્થળોની મુલાકાત લેતા શ્રદ્ધાળુઓ સાથે સ્થાનિક લોકોને સુવિધા આપશે અને વિસ્તારના વિકાસને વધુ વેગ મળશે.
મંજૂર કરાયેલી રેલ લાઇન રાજસ્થાનના સિરોહી અને ગુજરાતના બનાસકાંઠા, સાબરકાંઠા અને મહેસાણા જિલ્લાઓમાંથી પસાર થશે, જેનો લાભ બંને રાજ્યોના લોકોને થશે, એટલું જ નહીં તે કૃષિ પેદાશો અને સ્થાનિક ઉત્પાદનોના ઝડપી પરિવહનને સક્ષમ બનાવશે અને ઉત્પાદન પણ કરશે તથા રોજગારનું સર્જન પણ કરશે
આ રેલવે લાઈન માત્ર ભારત અને વિદેશના યાત્રાળુઓને આ સ્થળોએ પહોંચવામાં સરળ બનાવશે એટલું જ નહીં, પરંતુ ગુજરાત અને રાજસ્થાનમાં ધાર્મિક પ્રવાસનને પણ વેગ આપશે.
કેન્દ્રીય ગૃહ અને સહકારિતા મંત્રી શ્રી અમિત શાહે પ્રધાનમંત્રી નરેન્દ્ર મોદીની અધ્યક્ષતામાં મંત્રીમંડળ દ્વારા રૂ.2,798 કરોડના ખર્ચે તારંગા હિલ-અંબાજી-આબુ રોડ નવા રેલ પ્રોજેક્ટને મંજૂરી આપવા બદલ પ્રધાનમંત્રીનો આભાર વ્યક્ત કર્યો છે.
ટ્વીટ દ્વારા શ્રી અમિત શાહે જણાવ્યું હતું કે “શ્રી મોદી ભારતીય સંસ્કૃતિ સાથે જોડાયેલા પ્રાચીન તીર્થસ્થાનોને પુનઃજીવિત કરવા અને ભક્તોને સુવિધાઓ આપવા માટે સતત કામ કરી રહ્યા છે. ગુજરાત માટે આજનો દિવસ મહત્વનો છે. શ્રી મોદીએ ગુજરાતના બે પ્રસિદ્ધ યાત્રાધામો મા અંબાજી મંદિર અને શ્રી અજીતનાથ જૈન મંદિરને રેલવે દ્વારા જોડવાનું નક્કી કર્યું છે.
કેન્દ્રીય ગૃહ અને સહકારિતા મંત્રીએ કહ્યું કે આ 116.65 કિલોમીટર લાંબી રેલ લાઇન આ સ્થળોએ આવતા શ્રદ્ધાળુઓ સાથે સ્થાનિક લોકોને સુવિધા આપશે અને વિસ્તારના વિકાસને વધુ વેગ આપશે. કેન્દ્રીય કેબિનેટ દ્વારા ₹2,798 કરોડના ખર્ચે તારંગા હિલ-અંબાજી-આબુ રોડ નવા રેલવે પ્રોજેક્ટને મંજૂરી આપવા બદલ હું પ્રધાનમંત્રી નરેન્દ્ર મોદીનો આભાર વ્યક્ત કરું છું.
મંજૂર નવા રેલવે પ્રોજેક્ટ હેઠળ તારંગા હિલ-અંબાજી-આબુ રોડ અમદાવાદ અને આબુ રોડ વચ્ચે વૈકલ્પિક રેલવે માર્ગ ખોલશે, જે પ્રદેશના લોકો માટે સરળ રેલ પરિવહનની સુવિધા તો આપશે એટલું જ નહીં, પરંતુ સામાજિક અને આર્થિક વિકાસના દરવાજા પણ ખોલશે. મંજૂર થયેલી રેલવે લાઈન રાજસ્થાનના સિરોહી અને ગુજરાતના બનાસકાંઠા, સાબરકાંઠા અને મહેસાણા જિલ્લામાંથી પસાર થશે. નવા રેલવે માર્ગથી બંને રાજ્યોના લોકોને ફાયદો તો થશે જ, સાથે સાથે કૃષિ પેદાશો અને સ્થાનિક ઉત્પાદનોનું ઝડપી પરિવહન પણ શક્ય બનશે અને રોજગારીનું સર્જન પણ થશે.
નવી રેલવે લાઇન આ વિસ્તારમાં રોકાણ વધારશે અને આર્થિક વિકાસને પ્રોત્સાહન આપશે. ગુજરાતમાં અંબાજી એક પ્રસિદ્ધ યાત્રાધામ અને 51 શક્તિપીઠોમાંનું એક છે. આ રેલવે લાઇનની અંબાજી મંદિર અને તારંગા હિલ ખાતેના પ્રસિદ્ધ અજિતનાથ જૈન મંદિર સાથેની કનેક્ટિવિટી વધારવાથી માત્ર દેશ-વિદેશથી આવનારા યાત્રિકોને અહીં સરળ પ્રવેશ મળશે એટલું જ નહીં, પરંતુ ગુજરાત અને રાજસ્થાનમાં ધાર્મિક પ્રવાસનને પણ વેગ મળશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 172
સ્વાસ્થ્ય અને પરિવાર કલ્યાણ મંત્રાલય
ભારતે 100 કરોડ વેક્સિનેશનની મોટી સિધ્ધિ હાંસલ કરી
સાજા થવાનો દર હાલમાં 98.15%, માર્ચ 2020 પછી સૌથી વધુ
છેલ્લા 24 કલાકમાં 18,454 દૈનિક નવા કેસ નોંધાયા
ભારતમાં સક્રિય કેસનું ભારણ 1,78,831
સાપ્તાહિક પોઝિટિવિટી દર  118 દિવસથી 3% કરતા ઓછો
એક ઐતિહાસિક સિદ્ધિમાં, દેશમાં સંચિત કોવિડ-19 રસી ડોઝ 100 કરોડનો સીમાચિહ્ન પાર કરી ગયા છે. એક ટ્વિટમાં પ્રધાનમંત્રી શ્રી નરેન્દ્ર મોદીએ દેશવાસીઓને અભિનંદન આપ્યા અને આ અદભૂત ઉપલબ્ધિ હાંસલ કરવા માટે કામ કરવા બદલ દેશના વૈજ્ઞાનિક સમુદાય અને આરોગ્ય વ્યાવસાયિકોનો આભાર વ્યક્ત કર્યો.
કેન્દ્રીય આરોગ્ય મંત્રી ડો.મનસુખ માંડવિયાએ પણ આ સીમાચિહ્ન હાંસલ કરવા બદલ દેશને અભિનંદન પાઠવ્યા હતા.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,34,95,808 દર્દીઓ સાજા થઇ ગયા છે અને છેલ્લા 24 કલાકમાં વધુ 17,561 દર્દીઓ સાજા થયા છે.
આના કારણે એકંદરે સાજા થવાનો દર 98.15% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
છેલ્લા 24 કલાકમાં ભારતમાં દૈનિક 18,454 નવા કેસ નોંધાયા છે.
116 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસનું ભારણ 2 લાખથી ઓછું થઈ ગયું છે અને હાલમાં 1,78,831 છે, જે હવે માર્ચ 2020 પછી સૌથી ઓછું છે, સક્રિય કેસ કુલ કેસનાં 0.52% થયા.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 12,47,506 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 59.57 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 1.34% છે જે છેલ્લા 118 દિવસથી 3%થી ઓછો છે, જ્યારે દૈનિક પોઝિટીવિટી દર આજે 1.48% નોંધાયો છે. દૈનિક પોઝિટીવિટી દર છેલ્લા 52 દિવસથી 3%થી ઓછો છે અને સળંગ 135 દિવસથી આ દર 5%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે ઇન્ડિયા પોર્ટ્સ ગ્લોબલ લિમિટેડ ને ડીપીઇ માર્ગદર્શિકાના અમલમાંથી મુક્તિ આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે બેઠકે આજે ઇન્ડિયા પોર્ટ્સ ગ્લોબલ લિમિટેડ ને ડીપીઈ માર્ગદર્શિકામાંથી મુક્તિ આપવાની મંજૂરી આપી હતી, જેમાં રિઝર્વેશન અને વિજિલન્સ નીતિઓ સામેલ નથી.
જહાજ મંત્રાલયનાં વહીવટી નિયંત્રણ હેઠળ આઇપીજીએલની રચના કંપની ધારા, 2013 હેઠળ સ્પેશ્યલ પર્પઝ વ્હિકલ તરીકે થઈ હતી, જેને જવાહરલાલ નેહરુ પોર્ટ ટ્રસ્ટ  અને દીનદયાળ પોર્ટ ટ્રસ્ટ  એ પ્રમોટ કરી હતી. એનો આશય ઇરાનમાં ચાબહારનાં શહિદ બેહેસ્તીનું ડેવલપમેન્ટ અને મેનેજમેન્ટ કરવાનો હતો.
સંયુક્ત વિસ્તૃત કાર્યયોજના માંથી અમેરિકા બહાર નીકળ્યા પછી વિદેશ મંત્રાલયે જહાજ મંત્રાલયને 29 ઓક્ટોબર, 2018નાં રોજ અમેરિકાનાં પ્રતિબંધોની અસરની શક્ય અસરમાંથી જેએનપીટી અને ડીપીટીને બાકાત રાખ્યા હતા.
એને આધારે તથા સક્ષમ સમિતિની મંજૂરી સાથે જેએનપીટી અને ડીપીટીના તમામ શેરની ખરીદી “સાગરમાલા ડેવલપમેન્ટ કંપની લિમિટેડ”  17 ડિસેમ્બર, 2018નાં રોજ કરી હતી. એસડીસીએલ એ કેન્દ્ર સરકારનું જાહેર સાહસ છે અને એટલે એની પેટાકંપની તરીકે આઇપીજીએલ પણ કેન્દ્ર સરકારનું જાહેર સાહસ છે. પરિણામે ડીપીઇની માર્ગદર્શિકા આઇજીપીએલ પર ટેકનિકલ રીતે લાગુ થવાને પાત્ર છે.
વ્યૂહાત્મક ઉદ્દેશો સાથે ચાબહાર બંદર દેશનો પ્રથમ વિદેશી પોર્ટ પ્રોજેક્ટ હોવાથી જહાજ મંત્રાલય અને વિદેશ મંત્રાલયની સૂચનાઓ પછી આઇપીજીએલને 5 વર્ષનાં સમયગાળા માટે લાગુ ડીપીઇની માર્ગદર્શિકા વિના બોર્ડ મેનેજ કંપની તરીકે કામ કરવાની છૂટ આપવાની તાતી જરૂર છે. એ મુજબ જહાજ મંત્રાલયે આઇપીજીએલને પ્રોજેક્ટનાં સરળ અમલીકરણ માટે ડીપીઇની માર્ગદર્શિકામાંથી મુક્તિ આપવાની વિનંતી કરી હતી.
SD/GP/DS/RP
(
પ્રધાનમંત્રીનું કાર્યાલય
પ્રધાનમંત્રીએ અરુણાચલ પ્રદેશમાં દુકાનદારનો વીડિયો શેર કર્યો જેમાં શ્રી અન્નના ફાયદાઓ દર્શાવવામાં આવ્યા છે
પ્રધાનમંત્રીએ અરુણાચલ પ્રદેશમાં એક દુકાનદારનો એક વીડિયો શેર કર્યો છે જેમાં શ્રી અન્નના ફાયદાઓ દર્શાવવામાં આવ્યા છે.
કેન્દ્રીય મહિલા અને બાળ વિકાસ મંત્રી શ્રીમતી સ્મૃતિ ઈરાની દ્વારા દુકાનદાર વિશે કરાયેલ ટ્વીટને રીટ્વીટ કરતા પ્રધાનમંત્રીએ ટ્વીટ કર્યું
"તેણીએ શ્રી અન્નના ફાયદાઓને યોગ્ય રીતે દર્શાવ્યા છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને કંબોડિયાના પ્રધાનમંત્રી મહામહિમ સમદેચ અક્કા મોહ સેના પડેઈ ટેકો હુન સેન વચ્ચે વર્ચ્યુઅલ મીટિંગ યોજાઈ
પ્રધાનમંત્રી શ્રી નરેન્દ્ર મોદીએ આજે મહામહિમ કંબોડિયાના પ્રધાનમંત્રી સમદેચ અક્કા મોહ સેના પડેઈ ટેકો હુન સેન સાથે વર્ચ્યુઅલ બેઠક યોજી હતી.
બંને નેતાઓએ વેપાર અને રોકાણ, માનવ સંસાધન વિકાસ, સંરક્ષણ અને સુરક્ષા, વિકાસ સહયોગ, કનેક્ટિવિટી, રોગચાળા પછીની આર્થિક પુનઃપ્રાપ્તિ અને લોકો વચ્ચેના સંબંધોના ક્ષેત્રોમાં સહકાર સહિત દ્વિપક્ષીય મુદ્દાઓની સમગ્ર શ્રેણી પર ચર્ચા કરી હતી. તેઓએ દ્વિપક્ષીય સહયોગની ગતિ પર સંતોષ વ્યક્ત કર્યો.
પીએમ હુન સેને કંબોડિયા ભારત સાથે તેના સંબંધોને જે મહત્વ આપે છે તેના પર ભાર મૂક્યો હતો. પ્રધાનમંત્રીશ્રી મોદીએ લાગણીનો જવાબ આપ્યો અને ભારતની એક્ટ ઇસ્ટ નીતિમાં કંબોડિયાની મૂલ્યવાન ભૂમિકા પર ભાર મૂક્યો. નેતાઓએ મેકોંગ-ગંગા કોઓપરેશન ફ્રેમવર્ક હેઠળ ક્ષમતા નિર્માણ કાર્યક્રમો અને ક્વિક ઇમ્પેક્ટ પ્રોજેક્ટ્સ સહિત બંને દેશો વચ્ચે મજબૂત વિકાસ ભાગીદારીની સમીક્ષા કરી.
પ્રધાનમંત્રી શ્રી મોદીએ બંને દેશો વચ્ચેના ઐતિહાસિક અને સભ્યતાના સંબંધોને પણ ઉલ્લેખિત કર્યા હતા અને કંબોડિયામાં અંગકોર વાટ અને પ્રેહ વિહાર મંદિરોના પુનઃસ્થાપનમાં ભારતની ભાગીદારી પર તેમની ખુશી વ્યક્ત કરી હતી, જે બંને દેશો વચ્ચે સાંસ્કૃતિક અને ભાષાકીય જોડાણને દર્શાવે છે.
પ્રધાનમંત્રી હુન સેને ક્વાડ વેક્સિન ઇનિશિયેટિવ હેઠળ કંબોડિયાને ભારતીય-નિર્મિત કોવિશિલ્ડ રસીના 3.25 લાખ ડોઝ પૂરા પાડવા બદલ ભારતનો આભાર માન્યો હતો.
આ વર્ષે ઉજવવામાં આવી રહેલી ભારત અને કંબોડિયા વચ્ચે રાજદ્વારી સંબંધોની સ્થાપનાની 70મી વર્ષગાંઠ પર બંને નેતાઓએ એકબીજાની પ્રશંસા કરી.
આ ઉજવણીના ભાગરૂપે, પ્રધાનમંત્રીશ્રી મોદીએ કંબોડિયાના મહામહિમ રાજા અને મહારાણી માતાને પરસ્પર અનુકૂળ સમયે ભારતની મુલાકાત લેવા આમંત્રણ આપ્યું હતું.
બંને નેતાઓએ સહિયારા હિતના પ્રાદેશિક અને વૈશ્વિક મુદ્દાઓ પર પણ વિચારોનું આદાન-પ્રદાન કર્યું હતું.
પ્રધાનમંત્રી શ્રી મોદીએ કંબોડિયાને આસિયાનનું અધ્યક્ષપદ સંભાળવા બદલ અભિનંદન પાઠવ્યા હતા અને તેના અધ્યક્ષપદની સફળતા માટે કંબોડિયાને ભારતના સંપૂર્ણ સમર્થન અને સહાયની ખાતરી આપી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ 71માં પ્રજાસત્તાક દિવસની પરેડમાં ભાગ લેનારા આદિવાસી મહેમાનો, NCC કેડેટ્સ, NSS સ્વયંસેવકો અને ટેબ્લો કલાકારો સાથે વાતચીત કરી
પ્રધાનમંત્રી શ્રી નરેન્દ્ર મોદીએ આજે ‘એટ હોમ’ કાર્યક્રમ દરમિયાન રાજધાનીમાં 71માં પ્રજાસત્તાક દિવસ પરેડમાં ભાગ લેનારા 1730થી વધારે આદિવાસી સમુદાયોનાં મહેમાનો, NCC કેડેટ્સ, NSS સ્વયંસેવકો અને ટેબ્લો કલાકારો સાથે વાતચીત કરી હતી.
મોટી સંખ્યામાં ઉત્સાહિત ઉપસ્થિત લોકોને સંબોધન કરતા પ્રધાનમંત્રીએ કહ્યું હતું કે, આ તમામ પ્રજાસત્તાક દિવસ પરેડના પ્રસંગે ભારતની છબી નાના પાયે પ્રસ્તુત કરશે. તેમણે જણાવ્યું હતું કે, પરેડમાં તેમના પ્રદર્શન દરમિયાન સમગ્ર દુનિયા ભારતના આત્મને જોશે. તેમણે કહ્યું હતું કે, ભારત માત્ર ભૌગોલિક કે વસ્તીની દૃષ્ટિએ મોટો દેશ નથી.
આ દેશ એક ભારત શ્રેષ્ઠ ભારતનું દર્શન પ્રસ્તુત કરે છે. પ્રધાનમંત્રીએ કહ્યું હતું કે, એ યાદ રાખવું જોઈએ કે ભારત 130 કરોડો લોકોનો દેશ હોવાની સાથે જીવંત પરંપરાઓ ધરાવતું રાષ્ટ્ર છે.
પ્રધાનમંત્રીએ કહ્યું હતું કે, ભારત એક જીવનશૈલી, એક વિચાર, અનેક દર્શનોનો સંગમ ધરાવતો દેશ છે. આ વૈશ્વિક અને સાર્વભૌમિક પરિપ્રેક્ષ્યનું સમૃદ્ધ ઉદાહરણ છે. તેમણે કહ્યું હતું કે, “ભારતનો અર્થ એક વૈશ્વિક પરિવાર છે, ભારતનો અર્થ તમામ ધર્મોમાં સમાનતા છે, ભારતનો અર્થ સત્યનો વિજય છે, ભારતનો અર્થ એક એવો વિચાર છે, જે એક સત્યનું રક્ષણ કરે છે, ભારતનો અર્થ સ્વનિર્ભરતા છે, ભારત માને છે કે, જેઓ ત્યાગ કરે છે, તેઓ સુખી રહે છે, ભારતનો અર્થ છે સૌનું કલ્યાણ થાય, ભારતનો અર્થ છે નારી તું નારાયણી, ભારત એવો દેશ છે, જ્યાં માતૃભૂમિને સોનાથી પણ વધારે અમૂલ્ય ગણવામાં આવે છે.” એકતા અને સમાનતાને રેખાંકિત કરતા પ્રધાનમંત્રીએ કહ્યું હતું કે, ભારતની શક્તિ ભૌગોલિક અને સામાજિક તાણાવાણામાં રહેલી છે. તેમણે ફૂલોના હાર સાથે ભારતની સરખામણી કરીને કહ્યું હતું કે, જે રીતે એક જ દોરામાં અનેક ફૂલો ગૂંથાયેલા હોય છે, એ જ રીતે ભારતીયતાની ભાવના છે. તેમણે જણાવ્યું હતું કે, “ભારત એકતામાં વિશ્વાસ ધરાવે છે, નહીં કે એકરૂપતામાં.” તેમણે જણાવ્યું હતું કે, એકતાના સૂત્રને મજબૂત કરવા અને એને ટકાવી રાખવા માટે આપણે સતત પ્રયાસ અને મહેનત કરીએ છીએ. તેમણે કહ્યું હતું કે, જેમ-જેમ નવું ભારત પ્રગતિ કરશે, તેમ-તેમ આપણે જોઈશું કે કોઈ પણ વ્યક્તિ અને કોઈ પણ ક્ષેત્ર પાછળ ન રહી જાય. મૂળભૂત ફરજોને ઉલ્લેખ કરીને પ્રધાનમંત્રીએ કહ્યું હતું કે, અત્યારે સમય આવી ગયો છે કે અમે મૂળભૂત ફરજોને મહત્વ આપીએ છીએ. તેમણે કહ્યું હતું કે, “જો આપણે પ્રામાણિકતાપૂર્વક આપણી ફરજો અદા કરીશું, તો આપણા અધિકારો માટે લડવાની જરૂર આપણને ક્યારેય નહીં અનુભવાય.”
પ્રધાનમંત્રીએ આદિવાસી મહેમાનો, NCC કેડેટ્સ, NSS સ્વયંસેવકો અને ટેબ્લો કલાકારો દ્વારા પ્રસ્તુત એક સાંસ્કૃતિક કાર્યક્રમ પણ નિહાળ્યો હતો.
RP
(Visitor Counter : 179
મંત્રીમંડળ
મંત્રીમંડળે ભારત અને કંબોડિયા વચ્ચે આરોગ્ય અને ઔષધી ક્ષેત્રમાં સહયોગ અંગેના સમજૂતી પત્રને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને કંબોડિયા વચ્ચે આરોગ્ય અને ઔષધી ક્ષેત્રમાં સહયોગ અંગેના સમજૂતી પત્ર  પર હસ્તાક્ષરને મંજૂરી આપી છે.
દ્વિપક્ષીય એમઓયુ આરોગ્ય ક્ષેત્રમાં સંયુક્ત પહેલ અને તકનીકી વિકાસ દ્વારા બંને દેશો વચ્ચેના સહયોગને પ્રોત્સાહિત કરશે. તે ભારત અને કંબોડિયા વચ્ચે દ્વિપક્ષીય સંબંધોને મજબૂત બનાવશે. એમઓયુ તેની હસ્તાક્ષરની તારીખથી અસરકારક બનશે અને પાંચ વર્ષ સુધી અમલમાં રહેશે.
બંને સરકારો વચ્ચે સહકારના મુખ્ય ક્ષેત્રોમાં નીચેના મુદ્દાઓ સામેલ છે:
- માતા અને શિશુનું આરોગ્ય;
- કુટુંબ નિયોજન;
- એચ.આઈ.વી / એડ્સ અને ટીબી;
- ડ્રગ્સ અને ફાર્માસ્યુટિકલ્સ;
- તકનીકી સ્થાનાંતરણ;
- જાહેર આરોગ્ય અને રોગશાસ્ત્ર;
- રોગ નિયંત્રણ ;
- તબીબી સંશોધન અને વિકાસ, કંબોડિયાની રાષ્ટ્રીય નૈતિક સમિતિની મંજૂરીને ધ્યાનમાં રાખીને અને ભારતમાં સંબંધિત વિભાગ / મંત્રાલય દ્વારા મંજૂરીને આધિન;
- તબીબી શિક્ષણ;
- જાહેર આરોગ્યના ક્ષેત્રમાં આરોગ્ય માનવબળ વિકાસ;
- ક્લિનિકલ, પેરા-ક્લિનિકલ અને મેનેજમેન્ટ કુશળતામાં તાલીમ; અને
- સહકારના અન્ય કોઈપણ ક્ષેત્ર જેમાં પરસ્પર નિર્ણય લેવામાં આવે.
SD/GP/BT
(
પ્રધાનમંત્રીનું કાર્યાલય
પીએમએ PSLV C53 દ્વારા અંતરિક્ષમાં ભારતીય સ્ટાર્ટ-અપ્સના બે પેલોડ સફળતાપૂર્વક લોન્ચ કરવા બદલ IN-SPACE અને ISRO ને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ PSLV C53 મિશન દ્વારા અંતરિક્ષમાં ભારતીય સ્ટાર્ટ-અપ્સના બે પેલોડ સફળતાપૂર્વક લોન્ચ કરવા બદલ IN-SPACE અને ISROને અભિનંદન પાઠવ્યા છે.
એક ટ્વીટમાં, પ્રધાનમંત્રીએ કહ્યું; "પીએસએલવી C53 મિશનએ અંતરિક્ષમાં ભારતીય સ્ટાર્ટ-અપ્સના બે પેલોડ લોન્ચ કરીને એક નવું સીમાચિહ્ન હાંસલ કર્યું છે. આ સાહસને સક્ષમ કરવા બદલ @INSPACeIND અને @isroને અભિનંદન. વિશ્વાસ છે કે નજીકના ભવિષ્યમાં ઘણી વધુ ભારતીય કંપનીઓ અવકાશમાં પહોંચશે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
કેન્દ્રીય રાજ્ય મંત્રી ડૉ એલ મુરુગન કાન્સની મુલાકાત લેશે
કેન્દ્રીય માહિતી અને પ્રસારણ રાજ્ય મંત્રી ડૉ. એલ. મુરુગન ફ્રાંસની મુલાકાતે જવા માટે તૈયાર છે. ડૉ. મુરુગન 22 થી 24 મે, 2022ના કાન્સ ફિલ્મ ફેસ્ટિવલમાં હાજરી આપવા માટે શનિવાર, 21 મે, 2022ના રોજ ફ્રાન્સ જવા રવાના થશે.
ડૉ. એલ. મુરુગન, 22 મે, 2022ના રોજ ફ્રાન્સ પહોંચશે અને ત્યારબાદ કાન્સ ફિલ્મ ફેસ્ટિવલમાં વિવિધ કાર્યક્રમો અને મીટિંગ્સમાં હાજરી આપશે.
ડૉ. મુરુગન, 25મી મે 2022ની સવારે નવી દિલ્હી પહોંચશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 151
પ્રધાનમંત્રીનું કાર્યાલય
પ્રધાનમંત્રીએ ગુજરાતનાં દાંડીમાં રાષ્ટ્રીય મીઠા સત્યાગ્રહ સ્મારકનું લોકાર્પણ કર્યું
પ્રધાનમંત્રીએ જણાવ્યું કે, દાંડી સ્મારક મહાત્મા ગાંધીના આગ્રહ, સ્વચ્છાગ્રહ અને સત્યાગ્રહનાં આદર્શોને ચરિતાર્થ કરે છે
ગ્રામોદયથી ભારતઉદય એ અભિયાન અને વિચાર છેઃ પ્રધાનમંત્રી
પ્રધાનમંત્રી શ્રી નરેન્દ્ર મોદીએ આજે મહાત્મા ગાંધીની પુણ્યતિથિએ ગુજરાતનાં નવસારી જિલ્લામાં દાંડીમાં રાષ્ટ્રીય મીઠા સત્યાગ્રહ સ્મારકનું લોકાર્પણ કર્યું હતું.
આ સ્થળે તેમણે મહાત્મા ગાંધી અને 80 સત્યાગ્રહીઓની પ્રતિમાઓનું લોકાર્પણ પણ કર્યું હતું, જેમણે વર્ષ 1930માં ઐતિહાસિક દાંડી કૂચ કરી હતી અને બ્રિટિશ સરકારે મીઠા પર લગાવેલા કરવેરાનાં કાયદાનો વિરોધ કરીને દરિયામાંથી મીઠું ઉપાડીને સવિનય કાનૂનભંગ કર્યો હતો. આ સ્મારકમાં વર્ષ 1930ની ઐતિહાસિક દાંડી કૂચ સાથે સંબંધિત વિવિધ પ્રસંગો અને કથાઓ જણાવતાં 24 તૈલીચિત્રો પણ છે. સ્મારક સંકુલની ઊર્જાની જરૂરિયાતો પૂર્ણ કરવા માટે સોલર ટ્રી સ્થાપિત કરવામાં આવ્યાં હતાં. પ્રધાનમંત્રીએ સ્મારકની મુલાકાત લીધી હતી.
પ્રધાનમંત્રી જનસભાને સંબોધિત કરીને સ્મારક માટે કામ કરનાર દરેકને અભિનંદન આપ્યાં હતાં. પ્રધાનમંત્રીએ જણાવ્યું હતું કે, “આ સ્મારક આપણે સ્વતંત્રતા માટે લડનાર આપણાં દેશનાં લોકોનાં મહાન ત્યાગ અને બલિદાનની યાદ અપાવે છે.” પ્રધાનમંત્રીએ ઉમેર્યું હતું કે, દાંડી સ્મારક મહાત્મા ગાંધીનાં આદર્શોનું પ્રતીક છે – સ્વદેશી માટે આગ્રહ, સ્વચ્છાગ્રહ અને સત્યાગ્રહ. આગામી દિવસોમાં પ્રવાસીઓ માટે આ મોટું આકર્ષણ બની રહેશે.
પ્રધાનમંત્રીએ જણાવ્યું હતું કે, “ગાંધીજીનાં વારસાને આગળ વધારવાનાં પ્રયાસ સ્વરૂપે અમારી સરકારે ખાદી સાથે સંબંધિત આશરે 2000 સંસ્થાઓને આધુનિક બનાવી છે. એનાથી લાખો કારીગરો અને કામદારોને ફાયદો થયો છે. અત્યારે ખાદી ફેશન સ્ટેટમેન્ટ હોવાથી સાથે મહિલા સશક્તિકરણનું પ્રતીક પણ છે, જે રીતે સ્વતંત્રતા સંગ્રામમાં સ્વદેશીએ મહત્વપૂર્ણ ભૂમિકા ભજવી હતી, એ જ રીતે હેન્ડલૂમ આગામી દિવસોમાં ગરીબી દૂર કરવાનું માધ્યમ બનશે. સરકારે દર વર્ષે 7 ઓગસ્ટને હેન્ડલૂમ દિવસ તરીકે ઉજવવાની જાહેરાત કરી છે, જેનો ઉદ્દેશ હેન્ડલૂમને પ્રોત્સાહન આપવાનો છે”
સ્વચ્છતા માટે ગાંધીજીનાં આગ્રહનું મહત્વ સમજાવતાં પ્રધાનમંત્રીએ જણાવ્યું હતું કે, અમે સ્વચ્છ ભારત માટે એ મૂલ્યોને ચરિતાર્થ કર્યા છે. સ્વચ્છ ભારત અભિયાનની અસર એ છે કે ગ્રામીણ ભારતમાં સ્વચ્છતા વર્ષ 2014માં 38 ટકા હતી, જે એનડીએ સરકાર સત્તામાં આવ્યાં પછી 98 ટકા થઈ છે.
સ્વચ્છ રાંધણ ગેસથી વીજળી અને હેલ્થકેરથી નાણાકીય સેવાઓ સુધીની મૂળભૂત સુવિધાઓ ગામડાઓમાં લાવવાનાં પોતાનાં પ્રયાસો વિશે પ્રધાનમંત્રીએ કહ્યું હતું કે, આ અમારા અભિયાનને સુસંગત છે અને ‘ગ્રામઉદય’થી ‘ભારતઉદય’નાં વિચારને અનુરૂપ છે.
ગુજરાતની એક દિવસની મુલાકાતમાં પ્રધાનમંત્રીએ આજે સુરત એરપોર્ટનાં ટર્મિનલ ભવનનાં વિસ્તરણનો શિલાન્યાસ કર્યો હતો અને સુરતમાં વિવિધ વિકાસ પ્રોજેક્ટનું ઉદઘાટન કર્યું હતું. તેમણે સુરતમાં અત્યાધુનિક રસીલાબેન સેવંતીલાલ વિનસ હોસ્પિટલનું લોકાર્પણ કર્યું હતું. પ્રધાનમંત્રીએ સુરતમાં ન્યૂ ઇન્ડિયા યૂથ કોન્ક્લેવને સંબોધન પણ કર્યું હતું.
RP
(Visitor Counter : 437
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 38.14 કરોડ લોકોને રસી આપવામાં આવી
છેલ્લા 24 કલાકમાં ભારતમાં 31,443 નવા કેસ નોંધાયા, 118 દિવસમાં સૌથી ઓછા કેસ
દેશમાં અત્યાર સુધીમાં કુલ 3,00,63,720 દર્દીઓ સાજા થયા
સાજા થવાનો દર વધીને 97.28% થયો
છેલ્લા 24 કલાકમાં 49,007 દર્દીઓ સાજા થયા
ભારતમાં સક્રિય કેસનું ભારણ ઘટીને 4,31,315 થયું, 109 દિવસમાં સૌથી ઓછુ
સક્રિય કેસ કુલ કેસનાં 1.4૦% થયા
સાપ્તાહિક સાજા થવાનો દર ઘટીને 5% કરતા ઓછો થઈ ગયો છે, હાલમાં 2.28% છે
દૈનિક સાજા થવાનો દર 1.81%એ પહોંચ્યો, જે સતત 22મા દિવસે 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 43.40 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
નૌકાદળના પાઇલોટ્સ INS વિક્રાંત પર LCAનું લેન્ડિંગ કર્યું
પીએમએ આત્મનિર્ભરતા તરફના પ્રયાસોની પ્રશંસા કરી
પ્રધાનમંત્રી શ્રી નરેન્દ્ર મોદીએ INS વિક્રાંત પર નૌકાદળના પાઇલટ્સે LCA નું લેન્ડિંગ કર્યું હોવાથી ખુશી વ્યક્ત કરી હતી.
નૌકાદળના પ્રવક્તાના ટ્વીટના જવાબમાં, પ્રધાનમંત્રીએ કહ્યું;
“ઉત્તમ! આત્મનિર્ભરતા તરફના પ્રયાસો પૂરા જોશ સાથે ચાલુ છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મહાત્મા ફુલેને તેમની જન્મજયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ મહાત્મા ફુલેને તેમની જન્મજયંતી પર શ્રદ્ધાંજલિ અર્પણ કરી.
પ્રધાનમંત્રીએ કહ્યું “હું મહાત્મા ફુલેની જયંતી પર તેમને નમન કરું છું. સામાજિક સુધાર, મહિલા સશક્તિકરણ અને શિક્ષણ પ્રત્યે તેમના નિઃસ્વાર્થ પ્રયાસોનો પરિવર્તનકારી પ્રભાવ પડયો હતો.”
AP/TR/GP
(Visitor Counter : 16
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 2,334 ડોઝ આપવામાં આવ્યા છે
ભારતનો સક્રિય કેસલોડ હાલમાં 28,303 છે
સક્રિય કેસ 0.06% છે
રિકવરી રેટ હાલમાં 98.75% છે
છેલ્લા 24 કલાકમાં 3,320 રિકવરી સાથે કુલ રિકવરી વધીને 4,41,85,858 થઈ
છેલ્લા 24 કલાકમાં 6,050 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.25 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 1,78,533 ટેસ્ટ કરવામાં આવ્યા છે
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 81
પ્રધાનમંત્રીનું કાર્યાલય
પ્રધાનમંત્રીએ પ્રોફેસર શશીકુમાર ચિત્રેના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પ્રોફેસર શશીકુમાર ચિત્રેના અવસાન અંગે શોક વ્યક્ત કર્યો છે.
એક ટવીટમાં પ્રધાનમંત્રીએ કહ્યું કે "પ્રોફેસર શશીકુમાર ચિત્રેના અવસાનની વાત સાંભળીને દુ:ખ થયું. તેમને એસ્ટ્રોફિઝિક્સ અને સોલર ફિઝિક્સ, ગુરુત્વાકર્ષણ લેન્સિંગ અને વિજ્ઞાન શિક્ષણ જેવા વિષયોમાં તેમના કામ માટે યાદ કરવામાં આવશે. આવનારા સમયમાં તેમનું મૂલ્યવાન કાર્ય વિદ્યાર્થીઓને પ્રેરણા આપતું રહેશે. ઓમ શાંતિ."
SD/GP/BT
(